Εθνογραφική μελέτη στην οδό Ιάσονος του Μεταξουργείου
Creators: name: Νταλαφούρα, Ελένη Κωνσταντίνου
Publisher: name: Aristotle University of Thessaloniki
Year: 2023
Subjects: Εθνογραφική μελέτη
Εργάτριες του σεξ
Χρήστες ναρκωτικών ουσιών
Ethnography research
Sex workers
Drug users

description: Η παρούσα εργασία αφορά στη μελέτη της οδού Ιάσονος του Μεταξουργείου της Αθήνας. Ένας δρόμος που για δεκαετίες αποτελεί μία από τις πιο γνωστές και σταθερές πιάτσες ναρκωτικών της Αθήνας με πλήθος οίκων ανοχής. Στόχος της μελέτης είναι η διερεύνηση της καθημερινότητας των ατόμων που δραστηριοποιούνται εκεί, ποιες σχέσεις αναπτύσσουν μεταξύ τους, αλλά και με την τοπική κοινότητα. Επιπλέον, λαμβάνοντας υπόψιν τη διαχρονικότητά της, διερευνάται ο ρόλος που επιτελεί το συγκεκριμένο σημείο σε σχέση με το υπόλοιπο κέντρο της Αθήνας και ποια η στάση της Πολιτείας επ’ αυτού. Η συγκεκριμένη μελέτη πραγματοποιήθηκε ταυτόχρονα με την έξαρση της πανδημίας του κορονοϊού στην Ελλάδα, οπότε δόθηκε η δυνατότητα να συλλεχθούν δεδομένα που φανερώνουν τις επιπτώσεις μίας «κοινωνικής κρίσης» στη ζωή των ατόμων που βιώνουν τον κοινωνικό αποκλεισμό. Τέλος, τα δεδομένα που παρουσιάζονται καλύπτουν δύο χρονικές περιόδους. Πιο συγκεκριμένα, η ερευνήτρια μέσω μίας δράσης που σχετιζόταν με την επαγγελματική της ιδιότητα είχε συλλέξει πληροφορίες από την Ιάσονος κατά τα έτη 2017-2018 λόγω του προσωπικού της ενδιαφέροντος, τα οποία συνδέει και συγκρίνει με τα δεδομένα που προέκυψαν κατά τη διεξαγωγή της συγκεκριμένης μελέτης τα έτη 2020-2021. Για τη διερεύνηση των παραπάνω αξιοποιήθηκε η εθνογραφία και πιο συγκεκριμένα, η συμμετοχική παρατήρηση. Πραγματοποιήθηκαν πολλαπλές επισκέψεις στον εν λόγω δρόμο και συλλέχθηκαν παρατηρήσεις που καταγράφηκαν λεπτομερώς σε προσωπικό ημερολόγιο. Επιπλέον, σε κάποιες από τις επισκέψεις πραγματοποιήθηκαν άτυπες συζητήσεις με άτομα από την υπό μελέτη ομάδα. Η ανάλυση των δεδομένων έγινε σύμφωνα με την ανάλυση περιεχομένου. Η Ιάσονος είναι ετεροτοπικός χώρος «αοράτων» στον οποίο διαβιούν- υπό ιδιαιτέρως άσχημες συνθήκες- χρήστες ουσιών, εκδιδόμενες γυναίκες και άστεγοι. Εξυπηρετεί συγκεκριμένο ρόλο στο εσωτερικό της κοινωνίας, καθώς από τη μία συγκεντρώνει εντός της και ταυτόχρονα απομονώνει από την υπόλοιπη κοινότητα όλους όσους έχουν χαρακτηριστικά που δεν είναι γενικώς αποδεκτά, ενώ από την άλλη αποτελεί ταυτόχρονα το καταφύγιο των ατόμων αυτών. Ένα καταφύγιο όπου μπορούν να ανακτήσουν την ανθρώπινη υπόστασή τους, να αποβάλλουν το στίγμα που κουβαλούν- εκεί είναι όλοι όμοιοι- να κοινωνικοποιηθούν, να εκφράσουν τις ανάγκες τους και να νιώσουν ασφαλείς περισσότερο απ’ οπουδήποτε αλλού. Τέλος, στη μελέτη αποκαλύπτεται πως σε συνθήκες «κρίσης» μιας κοινωνίας, όπως είναι η πανδημία του κορονοϊού, η «αορατότητα» των αποκλεισμένων ατόμων είναι τέτοια που τους οδηγεί σε πολλαπλούς κινδύνους και ακραίες συνθήκες φτώχειας και εξαθλίωσης.
description: This current research is a case study of Iasonos Street in Metaxourgio, Athens. A street that, for decades is one of the most consistent drug centers in Athens, with many of brothels. The purpose of this study is the examination of the inhabitants’ routine there, as well as the connections that they form with each other and with the locals. Moreover, taking into account it’s timelessness, an analysis takes place about the role that this street plays in comparison with the rest of the Athens’ inner city, and the attitude of the local State towards it. This particular study happened at the same time with the massive rise of COVID-19 pandemic in Greece, giving the opportunity to collect data that show the consequences of a “social crisis” in the lives of people that face social exclusion. Finally, the data shown cover two time periods. More specifically, the researcher, through work related action had already collected data from Iasonos Str. through 2017-2018 because of personal interest, which then connects and compares with the data collected for this study through 2020-2021. Εthnography was used for their analysis, and specifically, participant observation. Many visits took place in this Street, with many remarks collected and written carefully in a personal journal. Furthermore, in some of these visits, there were some casual conversations with people of the group under study. The data analysis was done according to content analysis. Iasonos Street is an heterotopic place of “nobodies” in which are living, under very bad conditions, drug users, prostitutes and homeless people. The street plays a very particular role inside the society, since it gathers, but also isolates from the rest of the society, all these people that have characteristics not widely accepted, while it also stands as a shelter for these people. A shelter where they can regain their human form, where they can remove the stigma that they carry, where they are all the same and they can socialize, express their needs and feel more safe there than anywhere else. In the end, the study reveals that in conditions of a “crisis” in society, such as the COVID-19 pandemic, the “invisibility” of these exiled people is such, that it leads them to face many dangers and extreme conditions of poverty.